**Mór Városi Önkormányzat Képviselő-testületének**

**167/2016. (VI.29.) Kt.**

**határozata**

**a Wekerle Sándor Szabadidőközpont működéséhez szükséges parkolóhelyek biztosítása tárgyában**

Mór Városi Önkormányzat Képviselő-testülete bérbe adja a MÓRI SZABADIDŐKÖZPONT Kft.-nek a móri 4262/4 hrsz-ú ingatlanon található 2845,4 m2 térburkolattal fedett, 158 db személygépjármű parkolására alkalmas területet.

A Képviselő-testület felhatalmazza a polgármestert a mellékletekben foglalt szerződés aláírására.

Határidő:2016.07.15.

Felelős: polgármester (Önkormányzati Iroda)

Fenyves Péter Dr. Pálla József

polgármester jegyző

melléklet a 167/2016. (VI.29) Kt. határozathoz

**Bérleti szerződés**

amely létrejött egyrészről **Mór Városi Önkormányzat** (8060 Mór, Szt. István tér 6., képviseli: Fenyves Péter polgármester), mint bérbeadó – a továbbiakban **Önkormányzat** -

másrészről **MÓRI SZABADIDŐKÖZPONT Kft.** (székhelye 8060 Mór, Táncsics utca 25., adószám: 25526570-2-07, képviseli: Ruff Linda ügyvezető), mint bérlő – a továbbiakban: **Bérlő** -

között, az alulírott napon és helyen az alábbi feltételekkel:

1. Az Önkormányzat bérbe adja a MÓRI SZABADIDŐKÖZPONT Kft.-nek a móri 4262/4 hrsz-ú, ingatlanon található 2845,4 m2 térburkolattal fedett, 158 db személygépjármű parkolására alkalmas területet.

2. A Bérlő tudomásul veszi, hogy kizárólag a Szabadidőközpont részére előírt parkolóhelyszám biztosítása céljából használhatja az 1. pontban meghatározott területet.

3. Felek a bérleti díjat évi 340.000 Ft + ÁFA azaz háromszáznegyvenezer forint + általános forgalmi adó összegben határozzák meg.

4. A bérleti díj megfizetése negyedévente, az önkormányzat által kiállított számla alapján, a tárgynegyedév utolsó hónapja 15 napjáig esedékes.

5. A bérlő a bérleti díjon felül köteles a terület közterheit is megfizetni.

6. Felek megállapodnak továbbá abban is, hogy a Bérlő köteles az 1. pontban körülírt területet jó gazda gondosságával fenntartani és karbantartani, állagát minden tekintetben óvni. Az e körben felmerülő mindennemű költség a bérlőt terheli. A rendes karbantartás körét meghaladó ráépítésnek, illetőleg értéknövelő beruházásnak minősülő munkálatokat a Bérlő kizárólag az Önkormányzat írásbeli hozzájárulásával eszközölhet. Az írásbeli nyilatkozatban szükségképpen a beruházás jogi sorsáról is rendelkezni kell.

7. A felek megállapodnak abban, hogy jelen szerződés 2016. június 1. napján lép hatályba és határozatlan időre szól.

8. Felek kijelentik, hogy jelen jogügylet megkötéséhez szükséges képviseleti jogosultsággal és felhatalmazással rendelkeznek.

9. Jelen szerződésben nem szabályozott kérdések tekintetében a Polgári Törvénykönyv vonatkozó rendelkezései az irányadóak.

A jelen szerződést a szerződő felek, mint akaratukkal mindenben megegyezőt, jóváhagyólag, a Bérlő részéről cégszerűen írták alá.

Mór, 2016. június …. Mór. 2016. június ….

|  |  |  |  |
| --- | --- | --- | --- |
|  |  | |  |
| ……………………….......………. **Mór Városi Önkormányzat**  képviseli: Fenyves Péter  polgármester  Bérbeadó | | ……………………….......………. **MÓRI SZABADIDŐKÖZPONT Kft.**  Ruff Linda ügyvezető  Bérlő | |

Mór, 2016. június …. Mór. 2016. június ….

Jogi ellenjegyző: Pénzügyi ellenjegyző:

………………………………… ………..……………………………….

Dr. Pálla József Frey Attiláné

jegyző Költségvetési és Adóügyi Irodavezető